**PRAVILA I UVJETI SUDJELOVANJA U „ZNANSTVENOJ AVANTURI“**

Udruga „ EDUKA – centar lokalnog razvoja“ s partnerima (Institut Ruđer Bošković, Srednja škola Jastrebarsko i Osnovna škola Klinča Sela) organizira **kamp** za nadarene **učenike srednjih škola** iz Republike Hrvatske. **Kamp će se održati u Klinča Selima od 02. do 05. srpnja 2024.g. za učenike iz cijele Republike Hrvatske.** **Kamp je u potpunosti besplatan** za učenike, a financira ga Ministrastvo znanosti i obrazovanja, Grad Samobor, te Općine Stupnik i Klinča Sela kroz projekt „*Znanstvena avantura*“.

Učenici će za vrijeme trajanja kampa biti smješteni u hotelu Princess u Jastrebarskom (<https://princess.hr/>) te pohađati radionice u prostorima udruge EDUKA (<https://eduka.hr/>).

Također, u kamp su uključeni lokalni prijevoz, prehrana, dodatne aktivnosti u poslijepodnevnim satima te stručan nadzor 24 sata dnevno.

**CILJEVI**

Pružiti zainteresiranim učenicima osnovnih škola priliku za učenje kroz igru i eksperimentiranje integriranim pristupom s naglaskom na primjeni stečenog znanja u praksi tzv. "HANDS ON" i "ACTIVE LEARNING". Multidisciplinarni tim stručnjaka s dugogodišnjim iskustvom u popularizaciji znanosti provodit će radionice s učenicima kako bi ih potaknuli na istraživanje i shvaćanje važnosti prirodnih i tehničkih znanosti.

**SUDIONICI**

* 18 učenika iz 1. i/ili 2. razreda srednjih škola

**KRITERIJI ZA PRIJAVU**

Ciljna skupina su daroviti učenici srednje škole koji pokazuju interes i nadarenost za predmete STEM područja.

Krireriji za odabir učenika - sudionika:

* Prosjek ocjena na kraju prethodno završenog razreda
* Zaključne ocjene iz predmeta STEM područje:
	+ matematika, kemija, biologija, fizika, informatika
* Sudjelovanje i postizanje zapaženih rezultata u natjecanjima
	+ Školsko 1 bod
	+ Županijsko 2 boda
	+ Državno 3 boda

Uz prijavu potrebno je priložiti:

* Preporuku predmetnih nastavnika
* Motivacijsko pismo učenika

**PRIJAVA ZA SUDJELOVANJE**

**Prijavom se smatra slanje u potpunosti popunjenog online obrasca od strane ravnatelja/profesora škole iz koje se učenik prijavljuje, najkasnije** **do 13. lipnja 2024.godine. Sva potrebna dokumentacija se šalje na mail** projekti@eduka.hr. **Rang lista prijavljenih učenika će biti objavljena 17. lipnja 2024. na stranicama EDUKE** [www.eduka.hr](http://www.eduka.hr)**.**

**SUGLASNOST RODITELJA/ZAKONSKOG ZASTUPNIKA**

Kako bi učenik imao pravo sudjelovanja u natječaju, nužna je suglasnost roditelja/zakonskog zastupnika. Škola treba prikupiti suglasnost roditelja/zakonskog zastupnika za svakog učenika koji sudjeluje u natječaju. Obrazac u prilogu potrebno je poslati mailom prilikom prijave, a original donijeti sa sobom prilikom dolaska u kamp.

Također, učenici i edukatori bit će fotografirani za vrijeme radionica u kampu što će biti objavljeno na web stranici udruge ([www.eduka.hr](http://www.eduka.hr) ), u tiskanim, elektronskim i digitalnim medijima te na društvenim mrežama u svrhu promocije i vidljivosti projekata udruge EDUKA. Također nisu isključena moguća sudjelovanja u medijima u okviru teme.

**ZAŠTITA OSOBNIH PODATAKA**

U svrhu provedbe kampa Organizator prikuplja i obrađuje sljedeće podatke:

* ime i prezime učenika
* OIB učenika
* ime i prezime nastavnika/mentora
* naziv škole koju učenik pohađa

Ovi podaci prikupljaju se u svrhu provedbe projekta.